I dag regnes Chambeshis start i Zambia som Kongos kilde, om man følger praksisen med å bruke den lengste vannstrengen, slik også Nilen måles. I Kongos tilfelle går denne elvestrekningen under flere navn, her regnet fra kilden: Chambeshi – Bangweulusjøen – Luapula – Mwerusjøen – Luvua – Lualaba – Kongo, navnet som brukes nedenfor Boyomafallene (Stanleyfallene) ved Kisangani.